1523. a suvel äratas tähelepanu aadlimehe Louis de Berquini riid Pariisi usuteaduskonnaga. Berquin oli tõlkinud prantsuse keelde Lutheri ja Hutteni teoseid ning oli avaldanud Pariisi teolooge pilkavaid kirjutisi. Usuteaduskond ja parlament asusid tegutsema: Berquini kodus korraldati läbiotsimine ja leitud raamatud saadeti teaduskonda uurimiseks. Teaduskond mõistis Berquini levitatud raamatud hukka ja need põletati Notre-Dame'i ees, Berquin ise lubas aga hüljata Lutheri õpetused. Sellegipoolest võttis teaduskond järgmiste aastate jooksul uuesti sõna Berquini asjus. Lõpplahendus saabus aastal 1529, mil viidi täide tema surmaotsus.